היסטוריה כללית - אוניברסיטת בר-אילן
ההיסטוריה היא השער שדרכו עוברים לעתיד טוב יותר
לימוד וחקר היסטוריה הוא כלי רב עוצמה שבעזרתו אנחנו מעצימים את יכולות הניתוח וההבנה שלנו את העולם הרחב והתרבויות השונות שבו, לטובת עתיד טוב יותר.
כשאנחנו חוקרים את העבר איננו מתרכזים רק בעובדות, אלא מחפשים גם תבניות ומשמעויות תוך לימוד שיטתי ומעמיק של מסמכים ומקורות חומריים שנשארו קפואים בזמן ובמקום. אם לא נתעמק בלימוד ההיסטורי ובמשמעויות הנגזרות מהעבר המפואר שהשאירו אחריהם קודמינו, העתיד שלנו לוט בערפל.
אם גם אתם מעוניינים להוביל קדימה עם מבט מבוסס אחורה, הגעתם למקום הנכון.
מסגרות הלימוד שלנו מאפשרות לתלמידים להכיר את ההיסטוריה של העולם המערבי, ואף את זו של חלקים אחרים בעולם, לכל אורך התקופות, באמצעות הוראה הכוללת מפגש עם המקורות בני התקופות השונות והתמקדות בשלל פניה של התרבות.
תוכנית הלימודים שלנו שואפת לספק תמונה מקיפה של התרבות המערבית מהיבטים שונים – פוליטיים, חברתיים, תרבותיים, אומנותיים, מגדריים, טכנולוגיים ומדעיים – יחד עם שיטות מחקר מגוונות המסייעות לחשוף בפני הלומדים רבדים שונים בחקר העבר ולקבל תמונה מלאה ומורכבת יותר של המציאות המשתנה.
בתרבות אשר בה ההווה נתפס כנורמה, היכולת לחשוב באופן היסטורי וביקורתי מקנה לתלמידי היסטוריה יתרון משמעותי.
במחלקה שלנו צוות של חוקרים צעירים הנמצאים במסלולי מחקר מיוחדים בתחומי ההיסטוריוגרפיה ושיטות המחקר. בין המחקרים המעניינים תוכלו למצוא לדוגמה:
זמינות ותפוצה של טקסטים גיאוגרפיים בתקופה ההלניסטית המאוחרת ובתקופת אוגוסטוס
יהודי גרמניה וקולוניאליזם: הצטלבות של זהויות בעידן גלובלי, 1919-1884
המשמעות והאינסטרומנטליזציה של היפר־פוריות ולידות מרובות מימי הביניים עד למאה ה־18
פוסט־חילוניות בעידן חילוני: ביקורתם של פרנץ רוזנצוויג ואויגן רוזנשטוק הויסי על תזת החילון
מבעד לעיניים רחוקות: לידתה של היסטוריה מרובינגית 1575-575 לספירה
מיסיונרים יהודים באימפריה הבריטית – בין זרות לשייכות היווצרותן של זהויות מורכבות
הלימודים במחלקה מעניקים יכולת חשיבה אנליטית, הסקת מסקנות והכרת עולם המחשבה של מדעי האדם והרוח, ובכך – מלבד הוראה, הדרכה, מחקר וארכיונאות – מאפשרים לפעול באופן מושכל, פתוח ועמוק בעולם העסקי והציבורי.
תוכניות הלימוד שלנו שימוש באמצעים דיגיטליים ובהתנסות מעשית שיכינו אתכם למגוון אפשרויות תעסוקה עתידיות לאחר שתוכשרו לערוך מחקרים ממקורות שונים ותקבלו יכולות קריאה ביקורתית והכשרה מעולה בכתיבה ובפענוח טקסטים.
תוכלו למצוא את בוגרי המחלקה שלנו בעמדות בכירות בתחומי העסקים, הפוליטיקה, הצבא, הממשלה, העיתונות, המשפטים והאקדמיה בארץ ובעולם.
תואר מורחב
לימודי ארץ-ישראל וארכיאולוגיה
ב.א. כללי במדעי הרוח
מסלול מחקרי עם תזה
תואר שלישי בהתמחות במגוון תחומים:
היסטוריה פוליטית, צבאית, חברתית, כלכלית, תרבותית, דתית ומגדרית.
לחשוב אחרת.
ללמוד היסטוריה זה לא רק לדאוג לעתיד העולם מבחינה ערכית ותרבותית, זה גם דלת הכניסה שלך לצורת חשיבה אחרת ומתקדמת שתאפשר לך לפתח קריירה ועתיד מוצלח – רגליים מבוססות בעבר, ראש נעוץ בעתיד.
עקרונית, התואר השני יהיה באותו מקצוע שנלמד בתואר הראשון כמקצוע ראשי או משני. קבלה לתואר שני בהיסטוריה למי שלא למד היסטוריה בתואר ראשון או למקצוע שנלמד כמקצוע משני, תחייב, בדרך כלל, לימודי השלמה.